alexandrainst/scandi-wiki huggingface dataset:
Sedrun vannkraftverk

Sedrun vannkraftverk, også kjent under navnet Nalps, er et sveitsisk vannkraftverk i kantonen Graubünden, med en installert produksjonskapasitet på 151 MW. Anlegget stod ferdig utbygd i 1951.

Se også
Liste over verdens største vannkraftverk

Demninger i Sveits
Vannkraftverk i Sveits
Nuova Biaschina vannkraftverk

Nuova Biaschina vannkraftverk er et sveitsisk vannkraftverk med en installert produksjonskapasitet på 135 MW. Vassdraget som utnyttes er elva Ticino. Anleggsarbeidene startet i 1966, og kraftanlegget stod ferdig utbygd i 1974.

Se også
Liste over verdens største vannkraftverk

Demninger i Sveits
Vannkraftverk i Sveits
Po
Verboisdemningen

Verboisdemningen, er en demning med et vannkraftverk i vestlige Sveits, med en installert produksjonskapasitet på 100 MW. Vassdraget som utnyttes er elva Rhône, like ved Genève.

Anleggsarbeidene startet i 1938, og hele kraftanlegget stod ferdig utbygd i 1943..

Se også
Liste over verdens største vannkraftverk

Demninger i Sveits
Vannkraftverk i Sveits
Demninger fullført i 1943
Kraftverk etablert i 1943
1940-årene i Sveits
Rhônes vassdragsområde
Sfikia vannkraftverk

Sfikia vannkraftverk er et vannkraftverk i Hellas. Installert total vannkrafteffekt er 315 MW. Hele anlegget sto ferdig i 1986. Dette er et såkalt pumpekraftverkmed et øvre og et nedre magasin, hvor kraftstasjonen enten utnytter fallhøyden fra det øvre til kraftproduksjon, eller pumper vann fra nedre til øvre magasin for senere fallutnyttelse.

Se også
Liste over verdens største vannkraftverk

Vannkraftverk i Hellas
Pumpekraftverk i Hellas
Vadim Zakharov

Vadim Borisovitsj Zakharov (russisk: Вадим Борисович Захаров ) (født 1963) er en russisk tidligere skihopper som konkurrerte for Sovjetunionen.

Han ble nummer 8 i junior-VM i Schonach i 1981. I VM i Oberstdorf i 1987 ble han nummer 34 i storbakken, 38 i normalbakken, og var på det sovjetiske laget som ble nummer 9 av 17 lag i lagkonkurransen. I VM i skiflyging i Harrachov i 1983 ble han nummer 30 av 39 deltakere. Han ble nummer 40 sammenlagt i den tysk-østerrikske hoppuka 1986/87, med 25. plass i Garmisch-Partenkirchen 1. januar 1987 som beste plassering i enkeltrenn.

Vadim Zakharov ble flere ganger sovjetisk og russiske mester i skihopping i perioden 1981-1988. Han er den som har gjort det lengste skihoppet i Russland, med 154 meter i K132-bakken i Kasjtak i Krasnojarsk i 1985.

Referanser

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Fakultet Fizitsjeskoj Kultury: Tramplinisty (russisk, besøkt 19. november 2011)
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)
 Skisprungschanzen-Archiv: Krasnoyarsk (Kashtak) (besøkt 19. november 2011)

Eksterne lenker 
 

Sovjetiske skihoppere
Russiske skihoppere
Fødsler i 1963
Jacob Munch Heiberg

Jacob Munch Heiberg (født 12. juni 1843 i Kristiania, død 30. april 1888 samme sted) var en norsk lege og anatomatiker.

Etter cand.med. 1867 ved Det Kongelige Frederiks Universitet, var han med som frivillig og ulønnet lege på tysk side i Den fransk-prøyssiske krig 1870–71. Med stipend studerte han ved klinikker i Berlin,  Rostock, Königsberg, Dresden, Leipzig og Wien, før han vendte hjem og åpnet øyeklinikk ved Egertorvet i mai, 1873. Da hans onkel Christen Heiberg døde i 1872 søkte han på professoratet, men tapte for Johan Storm Aubert Hjort med knappest mulig margin.  Han var også  kompanikirurg i den trondhjemske infanteribrigade 1872–74.

Den 5. juni 1875 mottok han doktorgrad på en avhandling om sårlære og studerte derpå et par år i utlandet. Den 5. mai 1878 ble han professor i anatomi, histologi og embryologi og overtok ledelsen av Anatomisk institutt (UiO) etter Joachim Andreas Voss. Jacob Munch Heiberg var i 1881 den eneste av kollegene på medisinsk fakultet, som stemte for å la kvinner få studere, de fikk retten endelig i 1884. I 1884 var Heiberg medstifter av Norsk Kvinnesaksforening. Fra 1884 utga han tidsskriftet «Biologiske meddelelser», og samme året fikk han i stand (sammen med sin svoger, sanitetsgeneral Johan Fredrik Thaulow) byens nye Samaritanerforening. Han ble syk og sluttet den 27. februar 1887, ett år før han døde, lederrollen overtatt av Gustav Adolph Guldberg.

Han var sønn av kirurgen Johan Fritzner Heiberg (1805–83) og storebror til finansmannen Axel Heiberg (1848–1932).  Hans morfar var maleren Jacob Munch (1776–1839).

''Se slekten Heiberg

Premier 
 Den tyske krigsmedalje 1870
 Medlem i Videnskabsselskapet Kristiania 1881
 Den store galileiske sølvmedalje 1886 pour des merites la science

Utgivelser

Referanser 

Norske leger
Norske anatomer
Norske medisinprofessorer
Professorer ved Universitetet i Oslo
Alumni fra Universitetet i Oslo
Personer fra Oslo
Medlemmer av Norsk Kvinnesaksforening
Pont Alexandre III

Pont Alexandre III er en bro i Paris mellom Invalideplassen og Champs-Élysées over Seine som ble oppført  til verdensutstillingen i 1900. Broen ble bygget for å markere det fransk-russiske vennskapet og ble oppkalt etter tsar Aleksander III av Russland.

De fire søylene 
Ved hver broende er det søyler med statuer som forestiller personifiserte idealer («femer») sammen med den mytiske bevingede hesten Pegasus. Statuene er laget av ulike kunstnere:

 På Seinens høyre bredd : La renommée des arts (norsk: De skjønne kunsters feme) av Emmanuel Frémiet
 På Seinens høyre bredd: La renommée des sciences (norsk: Vitenskapens feme) av Emmanuel Frémiet
 På Seinens venstre bredd: La renommée du commerce (norsk: Handelens feme) av Pierre Granet
 På Seinens venstre bredd: La renommée de la guerre (norsk: Krigens feme) av Léopold Steiner, fullført etter Steiners død i 1899 av Eugène Gantzlin

Bildegalleri

Eksterne lenker 
 Oppslag i Nordisk familjebok, 1904

7. arrondissement i Paris
8. arrondissement i Paris
Broer åpnet i 1900
1900 i Frankrike
Broer i Paris
Aleksandr Barysjkin

Aleksandr Barysjkin (russisk: Александр Барышкин) (født 1968) er en russisk tidligere kombinertløper som konkurrerte for Sovjetunionen, SUS og det uavhengige Russland. Han deltok i VM i Val di Fiemme i 1991. Barysjkin ble sovjetisk mester individuelt i 1990, og ble lagmester i SUS året etter. I 1992 ble han russisk mester både individuelt og for lag.

Kilder 
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Russiske kombinertløpere
Sovjetiske kombinertløpere
Fødsler i 1968
EBBA (organisasjon)

European Brass Band Association (EBBA) er en organisasjon som har som formål å fremme brassband og brassbandmusikk gjennom arrangementer, utvekslinger og bestillingsverk.

EBBA har blant annet ansvar for European Brass Band Championships hvert år.

Referanser

Eksterne lenker
 European Brass Band Association

Kulturorganisasjoner
Erlend Frafjord

Erlend Frafjord (født 22. oktober 1972) fra Stavanger er en norsk journalist, ansatt i NRK, og forfatter. Han har lagd en kriminaldokumentar om Tina-saken. Boka ble gitt ut på Gyldendal Norsk Forlag høsten 2017. Frafjord er utdannet siviløkonom fra Norges Handelshøyskole i Bergen (1996) med spesialisering i samfunnsøkonomi og internasjonal økonomi.

Han har blant annet vært journalist i Bergens Tidende (1997–1999), Stavanger Aftenblad (1999–2010), dokumentarjournalist i Magasinet Plot. (2010-2014) og oljejournalist på Schibsted-nettstedet Sysla.no (2015-2016).

Referanser 

Norske redaktører
Norske økonomer
Personer fra Stavanger kommune
Fødsler i 1972
Pavel Kustov

Pavel Kustov (russisk: Павел Кустов) (født 1965) er en russisk tidligere skihopper som konkurrerte for Sovjetunionen.

Han deltok i verdenscupen i årene 1988-1991, med 21.-plass i 1989/90 som beste sammenlagtplassering. Samme sesong ble han nummer 17 sammenlagt i den tysk-østerrikske hoppuka. Hans beste plassering i enkeltrenn i verdenscupen var 3.-plass i storbakken i Liberec 14. januar 1990.

Kustov var med i VM i 1989 og 1991, med 12.-plass i normalbakken i Lahtis i 1989 som beste individuelle plassering. I det samme mesterskapet var han på det sovjetiske laget som ble nummer 4 i lagkonkurransen. I VM i skiflyging i Vikersund i 1990 ble han nummer 19.

Pavel Kustov ble flere ganger sovjetisk og russisk mester i årene 1983-1988.

Referanser

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Eksterne lenker 
 

Sovjetiske skihoppere
Russiske skihoppere
Deltakere under Ski-VM 1989
Deltakere under Ski-VM 1991
Fødselsdato ikke oppgitt
Fødsler i 1965
An Idiot Abroad

An Idiot Abroad er en britisk reisedokumentarserie som ble sendt på Sky1 fra 2010 til 2012. Konseptet gikk ut på at Ricky Gervais og Stephen Merchant sendt originalen Karl Pilkington på tur rundt i verden for å besøke forskjellige land. Gervais og Merchant hadde alltid en overraskelse på lur, og Pilkington ble stadig utsatt for ubehagelig og pinlige situasjoner, til Gervais' store glede.

Serien ble vist på NRK under navnet Ein idiot på tur.

Sesonger

Sesong 1 
I sesong en i 2010 besøker Pilkington verdens sju nye underverk.
 - Den kinesiske mur
 - Taj Mahal 
 - Petra 
 - Chichen Itza 
 - Kheopspyramiden
 - Kristusstatuen 
 - Machu Picchu 
 «Karl comes home»

Sesong 2 
Sesong to ble sendt i 2011, hvor Pilkington velger selv hvor han skal reise ut ifra en «100 steder å besøke før man dør»-liste. 
  - Overnatte på en øde øy
   - Den transsibirske jernbanen 
  - Svømme med delfiner
  - Hvalsafari
  - Møte en gorilla
  - Route 66 
  - Klatre Mount Fuji 
 «Karl comes home»

Referanser

Eksterne lenker 
 
 An Idiot Abroad på TV.com

Britiske dokumentarserier
Britiske TV-serier fra 2010-årene
Reiseprogrammer på TV
Britiske humorprogrammer på TV
TV-produksjoner på Sky
Vjatsjeslav Sjtsjerbakov

Vjatsjeslav Sjtsjerbakov (russisk: Вячеслав Щербаков) (født 1946) er en russisk tidligere skihopper som konkurrerte for Sovjetunionen. Han deltok i den tysk-østerrikske hoppuka 1967/68 og 1968/69, og ble nummer 34 og 14 sammenlagt. Hans beste plassering i enkeltrenn i Hoppuka var 6.-plass i Bischofshofen 5. januar 1969. Sjtsjerbakov ble sovjetisk mester i normalbakke i 1972 og på plast i 1970 og 1973.

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 270
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Eksterne lenker 
 

Sovjetiske skihoppere
Russiske skihoppere
Fødsler i 1946
Møkkamenn Live

Møkkamenn Live er et konsertalbum og DVD med Plumbo. Albumet ble utgitt den 2. desember 2011. Konserten ble tatt på Byscenen i Trondheim fredag 9. september samme år til utsolgt hus.

Sporliste

 «Kong Alkohol» (Tom Erik Rønningen)
 «Tørst som faen» (Ronny Bjørndalen / Lars Erik Blokkhus)
 «Harry Hoover» (Lars Erik Blokkhus)
 «Kongen av sommeren» (Jon Simensen / Lars Erik Blokkhus)
 «Guri og en Chevy» (Børre Sørensen / Tor Olsen)
 «Harryland» (Lars Erik Blokkhus)
 «Råkk'n Råll Harry» (Hans Inge Rønningen / Lars Erik Blokkhus)
 «Engel» (Lars Erik Blokkhus / Dag Arve Sandnes)
 «Slutte å drekke» (Jon Simensen / Lars Erik Blokkhus)
 «Sommernatt» (André Berger / Lars Erik Blokkhus)
 «I ei havn» (Lars Erik Blokkhus)
 «Heite mæ hælj» (Glenn Hauger / trad.)
 «Gi meg en bayer» (Lars Erik Blokkhus)
 «Gamle Harrymann» (Lars Erik Blokkhus)
 «Møkkamann» (Glenn Hauger / trad.)

Medvirkende

Plumbo
 Lars Erik Blokkhus - sang, gitarer, låtskriver, kor
 Tommy Løken-Elstad - bass, kor
 Hasse Rønningen - trommer, låtskriver
 Glenn Hauger - fløyte, torader, låtskriver

Øvrige medvirkende
 Frode Fevang - sjåfør
 Rune Magnusson - lydtekniker
 Tom Erik Rønningen - låtskriver
 Børre Sørensen - låtskriver
 Tor Olsen - låtskriver
 André Berger - låtskriver
 Jon Simensen - låtskriver
 Ronny Bjørndalen - låtskriver 
 Dag Arve Sandnes - låtskriver på Engel
 Peter Mydske - foto

Videoproduksjon
 Konsert-DVD: MediaLab AS: Jan Olav Jensen
 Bonus DVD: Fuse Innovation: Magnus Linnestad
 Musikkvideo Møkkamann og Gamle Harrymann: Showsport: Lasse Evensen
 Filmkamera releasekonsert John Dee: Tom Erik Rønningen

Kilder
 Møkkamenn Live

Konsertalbum fra 2011
Plumbo-album
Norske konsertalbum
Vladimir Teritsjev

Vladimir Teritsjev (russisk: Владимир Теричев) (født 1950) er en russisk tidligere skihopper som konkurrerte for Sovjetunionen. Han deltok i den tysk-østerrikske hoppuka 1971/72 og 1972/73, og ble nummer 32 og 29 sammenlagt. Hans beste plassering i enkeltrenn i Hoppuka var 23.-plass i Garmisch-Partenkirchen 1. januar 1973. Teritsjev ble sovjetisk mester i 1972, og samme år også russisk mester i stor bakke.

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 272
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Eksterne lenker 
 

Sovjetiske skihoppere
Russiske skihoppere
Fødsler i 1950
Nasjonalligaen for demokrati

Nasjonalligaen for demokrati (burmesisk: , ) (NLD) er et politisk parti i Myanmar, ledet av nobelprisvinneren Aung San Suu Kyi. Partiet ble dannet i 1988, og i landets første flerpartivalg i 1990 vant partiet hele 392 av de 492 utlyste plassene. Valget ble imidlertid annullert, og partileder Aung San Suu Kyi ble satt i husarrest. NLD boikottet det neste valget i 2010, fordi militærmyndighetene hindret mange av deres viktigste kandidater fra å stille. Partiet ble formelt oppløst, men etter samtaler med myndighetene i 2011 ble det 18. november 2011 bestemt at partiet igjen skulle registrere seg som parti.

Historie  

Partiet ble dannet i etterkant av det såkalte 8888-opprøret for demokrati, som brøt ut i august 1988. Aung San Suu Kyi, datter av Aung San, som forhandlet frem Burmas selvstendighet fra Storbritannia i 1947, ble etterhvert et viktig symbol og en lederskikkelse for demokratibevegelsen. 26. august talte hun til en halv million mennesker ved Shwedagon Pagoda i Yangon. 18. september tok militæret makten i landet gjennom Rådet for gjenopprettelse av lov og orden (SLORC). De lovet imidlertid at det skulle holdes flerpartivalg, og resultatet ble valget i 1990 der det ble valgt mandater til en konstitusjonell komité med 492 plasser, som skulle arbeide frem en ny grunnlov. I valget, som hadde en oppslutning på 72,6 %, vant NLD 58,7 % av stemmene og 392 av de utlyste plassene. Valget ble imidlertid annullert av SLORC, og partileder Aung San Suu Kyi ble satt i husarrest, der hun skulle bli sittende i 16 av de neste 21 årene. Andre partimedlemmer som slapp unna dannet imidlertid eksilregjeringen NCGUB.

I 2010 ble det annonsert at det igjen skulle holdes valg i Burma, men mange av NLDs viktigste politikere ville blitt hindret fra å stille fordi de fremdeles satt fengslet eller i husarrest. Da NLD ikke fikk gjennomslag for kravet sitt om å få disse løslatt i forkant av valget, bestemte de seg for å boikotte valget. Dette medførte at militærmyndighetene erklærte partiet som oppløst.

Aung San Suu Kyi ble sluppet fri 13. november 2010, rett etter valget 7. november. I løpet av 2011 ble det holdt flere møter mellom myndighetene og Aung San Suu Kyi, der myndighetene viste vilje til å møte enkelte av hennes krav. I oktober ble rundt en tiendedel av landets politiske fanger løslatt, og fagforeninger ble tillatt. Som følge av den den endrede politiske situasjonen, bestemte NLD seg 18.november 2011 for å registrere seg som parti igjen, noe som åpnet for at de kunne stille til neste valg, som var suppleringsvalget til de 48 plassene som står tomme i nasjonalforsamlingen, som ble avholdt 1. april.

Ved suppleringsvalget 1. april 2012 vant NLD 42 av de 44 plassene de stilte til valg i, av totalt 45 plasser som var på valg.

Referanser

Eksterne lenker 
 

Politiske partier i Myanmar
Politiske partier etablert i 1988
1988 i Asia
Jevgenij Vasjurin

Jevgenij Vasjurin (russisk: Евгений Вашурин) (født 1968) er en russisk tidligere skihopper som konkurrerte for Sovjetunionen. Han ble nummer 87 sammenlagt i den tysk-østerrikske hoppuka 1984/85, med 79.-plass i Oberstdorf 30. desember 1984 som beste plassering i enkeltrenn. I junior-VM i Lake Placid i 1986 ble han nummer 8 i det individuelle rennet og var på det sovjetiske laget som tok bronsemedaljer i lagkonkurransen.

Vasjurin ble sovjetisk lagmester i stor bakke i 1985, og ble samme år nummer 2 i det individuelle mesterskapet i stor bakke. Han ble nummer 3 i det sovjetiske mesterskapet i skiflyging i 1984.

Kilder 
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 282
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Eksterne lenker 
 

Sovjetiske skihoppere
Russiske skihoppere
Fødsler i 1968
Tidslinje for oppdagelsen av planeter og deres måner i solsystemet

Tidslinje for oppdagelsen av planeter og deres måner i solsystemet viser fremdriften i oppdagelsen av nye legemer gjennom historien. Hvert objekt er listet opp i kronologisk rekkefølge etter sin oppdagelsen (flere datoer er brukt når øyeblikket for bilde, observasjon og publisering er forskjellige), identifisert gjennom sine ulike betegnelser (inkludert midlertidige og permanente ordninger), og oppdageren(e) oppført.

Historisk matchet ikke alltid navngiving av månene deres oppdager. Tradisjonelt fikk oppdageren det privilegium å navngi det nye objektet, men noen unnlot å gjøre dette (E.E. Barnard uttalte at han ville «utsette alle forslag forslag til navn [for Amalthea] til et senere artikkel» men kom seg aldri rundt for å velge et fra de mange forslagene han fikk) eller aktivt avviste det (S.B. Nicholson uttalte at «mange har spurt hva de nye satellittene [(lysithea og Carme)] skal navngis. De vil bli kjent kun ved numrene X og XI, skrevet i romertall, og vanligvis med et prefiks av bokstaven J for å identifisere dem med Jupiter.»). Problemene oppstod nesten så snart planetariske satellitter ble oppdaget: Galileo henviste til de fire viktigste månene til Jupiter med tall, mens navnene som ble foreslått av hans rival Simon Marius gradvis fikk universell aksept. Den internasjonale astronomiske union begynte etterhvert å rydde opp i navngivingen på slutten av 1970-tallet.

Planetenes oppdagelse

Nøkkel 
I de følgende tabellene er planeters satellitter indikert med fet skrifttype (for eksempel månen) mens planeter og dvergplaneter, som direkte sirkulerer rundt solen, er i kursiv (for eksempel jorden). Tabellene er sortert etter dato for publikasjon/offentliggjøring. Datoer er markert med følgende symboler:
 i: for dato for første bilde (fotografi etc.);
 o: for dat for den første menneskelige visuelle observasjon, enten gjennom teleskop eller fotografisk plate (det virkelige tidspunktet for oppdagelsen);
 p: for dato for offentliggjøring eller publikasjon.
I et par tilfeller er datoen ukjent og er da markert med «(?)».

''*Merk: Måner markert med en stjerne (*) hadde kompliserte oppdagelser. Noen tok flere år å bekrefte, og i flere tilfeller forsvant de faktisk før de senere ble oppdaget igjen. Andre ble funnet bilder fra Voyager flere år etter at de ble tatt.

Fargeangivelse
Planetene og deres naturlige satellitter er markert med følgende farger:

Planeter

Dvergplaneter

Forhistorisk tid 
<onlyinclude>

17. århundre

18. århundre

19. århundre

Første halvdel av det 20. århundre (1901–1950)

Andre halvdel av 20. århundre (1951–2000)

21. århundre

2000-tallet

2010-tallet

Referanser

Eksterne lenker 

 City of Hudson's Natural Satellite Page
 Scott Sheppard's Giant Planet Satellite Page
 JPL Natural Satellite Discovery Data
 James L. Hilton, When did the asteroids become minor planets?

 
Solsystemet
Artikler i astronomiprosjektet
Mikhail Veretennikov

Mikhail Veretennikov (russisk: Михаил Веретенников) (født 1946) er en russisk tidligere skihopper som konkurrerte for Sovjetunionen. Han deltok i den tysk-østerrikske hoppuka i 1964/65, 1965/66 og 1966/67, og fikk sammenlagtplasseringene 10, 13 og 10. Hans beste plassering i enkeltrenn i Hoppuka var 6.-plass i Innsbruck 2. januar 1966. Veretennikov ble russisk mester i 1964 og sovjetisk mester individuelt i 1965. I 1969 ble han sovjetisk lagmester.

Kilder 
  Mikhajl Veretenikov – Profil og resultatoversikt hos FIS (ikke fullstendig, besøkt 20. november 2011)
  Michail Wertenikow – Profil og resultatoversikt hos FIS (ikke fullstendig, besøkt 20. november 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 268-269
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Eksterne lenker 
 

Sovjetiske skihoppere
Russiske skihoppere
Fødsler i 1946
Erzhausen vannkraftverk

Erzhausen vannkraftverk er et vannkraftverk i Einbeck i Niedersachsen, Tyskland. Det er et såkalt pumpekraftverk med både et nedre og et øvre vannmagasin, og har installert vannkraftkapasitet på 220 MW. Anlegget ble bygget ut 1959–1964, siden 1. januar 2009 driftes det av Statkraft.

Se også 
 Liste over verdens største vannkraftverk

Referanser

Eksterne lenker 
 

Vannkraftverk i Tyskland
Kraftverk i Niedersachsen
Statkraft
Pumpekraftverk i Tyskland
Aleksandr Volkov (skihopper)

Aleksandr Volkov (russisk: Александр Волков) (født 28. mars 1978 i Kirov) er en russisk tidligere skihopper.

Han deltok i verdenscupen i årene 1996-1998, men greide bare én gang å ta poeng (blant de 30 beste). 12.-plassen i normalbakken i Sapporo 18. januar 1997 ga ham 22 poeng og 65.-plass sammenlagt. Han var med i VM i 1997 og 1999, med 41.-plass (av 58 deltakere) i storbakken i Trondheim i 1997 som beste individuelle plassering. I OL i Nagano (Hakuba) i 1998 ble han nummer 27 både i stor- og normalbakke, og var på det russiske laget som ble nummer 9 av 13 lag i lagkonkurransen.

Etter en pause på to år deltok han sesongen 2001/02 i kontinentalcupen, der han ble nummer 58 sammenlagt. Han ble 11 ganger russisk mester.

Referanser

Kilder 
 Sports Reference: Aleksandr Volkov  (besøkt 20. november 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Ski jumping and nordic kombination Nizhny Novgorod: Flights ski ikars of Nizhniy Novgorod on championships and international competitions (maskinoversatt engelsk) (russisk)

Eksterne lenker 
 

Russiske skihoppere
Deltakere for Russland under Vinter-OL 1998
Skihoppere under Vinter-OL 1998
Fødsler i 1978
Rönkhausen vannkraftverk

Rönkhausen vannkraftverk er et vannkraftverk  i Glingental langs elva Glinge i Sauerland, delstaten Nordrhein-Westfalen i det vestlige Tyskland. Det er ett såkalt pumpekraftverk med både et nedre og et øvre vannmagasin, og har installert vannkraftkapasitet på 140 MW, fordelt på to like store francisturbiner. Årsproduksjonen er på om lag 690 GWh. 

Anlegget ble bygget ut 1965–1969. Det ble gjort en større oppgradering som var ferdig i 2003.  Øvre magasin som har en 950 meter lang vanntunnel til kraftstasjonen, stod ferdig i 1967.

Se også 
 Liste over verdens største vannkraftverk

Eksterne lenker 
 
 Das Pumpspeicherwerk in Finnentrop-Rönkhausen – Mark-E Energie.

Vannkraftverk i Tyskland
Kraftverk i Nordrhein-Westfalen
Pumpekraftverk i Tyskland